Bu adın digər istifadə formaları üçün bax: Ömrün səhifələri.

Məzmun
------

**Ömrün səhifələri**

İntermediyada novelladan novellaya keçid edilir. Hadisələr bir restoranda oğlundan telefon zəngi gözləyən bir adamın (*Şəmsi Bədəlbəyli*) ətrafında baş verir. Və bu restoranda Fazil (*Fazil Salayev*), Eldəniz (*Eldəniz Zeynalov*), Baladadaş (*Şamil Süleymanov*), Fəxrəddin (*Fəxri Həsənov*) və s. obrazlar da vardır. Birinci novellanı telefon gözləyən kişiyə Fazilin özü danışır. İkinci novella Baladadaşın özünün yadına düşür. Üçüncünü isə Fəxrəddin danışır.

**Rəqiblər**

Novellada küçəyə qoyulmuş iki pivə köşkünün satıcıları arasındakı çəkişmələrdən və rəqiblər arasında bu çəkişmələrin xeyirxah hisslər doğurmasından danışılır.

**Baladadaşın ilk məhəbbəti**

Burada ilk məhəbbətin təmiz və ülviliyindən söhbət açılır. Lakin, təəssüf ki, bu məhəbbət təktərəfli olur və Baladadaş (*Şamil Süleymanov*) filmdəki mahnının sözlərindəki kimi hərəkət edir: "Sənə olan eşqimi sənə də alçaltmaram".

**Nəğmə dərsi**

Burada şəxsi həyatı müvəffəqiyyətsizliyə uğrayan gənc fəhlə oğlanın (*Əliabbas Qədirov*) I sinifdə oxuyan oğlu-Fəxrəddin (*Fəxri Həsənov*) ilə gizli görüşlərindən danışılır. Gənc ata oğlunu sevir, uşağın gələcək taleyi onu narahat edir. Bu qısa görüş zamanı o özünü oğluna istədir və uşağın da qəlbində ataya qarşı məhəbbət hissini oyatmağa çalışır.

Film valideynlərin öz uşaqları üçün məsuliyyət daşımaları haqqında həzin hekayətdir.

Film haqqında
-------------

**Kinoalmanax**

Kinoalmanax 3 novelladan ibarətdir : "Rəqiblər", "Baladadaşın ilk məhəbbəti" və "Nəğmə dərsi"

**Baladadaşın ilk məhəbbəti**

Film rejissor Fikrət Əliyevin rejissor kimi kinoda ilk işidir.

Film Elçinin eyniadlı hekayəsi əsasında yaradılmışdır.

Baladadaş rolu üçün sınaq çəkilişlərinə dəvət alanlardan biri də aktyor Telman Adıgözəlov olub.

**Nəğmə dərsi**

Film rejissor Gülbəniz Əzimzadənin diplom işidir.

Film quruluşçu operator Valeri Kərimovun kinoda ilk işidir.

Film yazıçı Rüstəm İbrahimbəyovun eyniadlı novellası əsasında çəkilmişdir.

Filmin heyəti
-------------

### Film üzərində işləyənlər

**Ömrün səhifələri**

**Ssenari müəllifi:** Həsən Seyidbəyli
**Quruluşçu rejissor:** Həsən Seyidbəyli
**Quruluşçu operator:** Arif Nərimanbəyov
**Quruluşçu rəssam:** Məmməd Hüseynov
**Bəstəkar:** Fikrət Əmirov
**Səs operatoru:** Ələkbər Həsənzadə
**Filmin direktoru:** Yusif Yusifzadə
**Bədii rəhbər:** Həsən Seyidbəyli
**Rəqiblər**

**Ssenari müəllifi:** Ramiz Fətəliyev, Teymur Bəkirzadə
**Quruluşçu rejissor:** Teymur Bəkirzadə
**Quruluşçu operator:** Arif Nərimanbəyov
**Quruluşçu rəssam:** Firəngiz Qurbanova
**Bəstəkar:** Aqşin Əlizadə
**Səs operatoru:** Akif Nuriyev
**Redaktor:** İntiqam Qasımzadə
**Filmin direktoru:** Akif Musayev, Yusif Yusifzadə
**Baladadaşın ilk məhəbbəti**

**Ssenari müəllifi:** Elçin
**Quruluşçu rejissor:** Fikrət Əliyev
**Quruluşçu operator:** Valeri Kərimov
**Quruluşçu rəssam:** Elbəy Rzaquliyev
**Bəstəkar:** Emin Sabitoğlu
**Səs operatoru:** Kamal Seyidov
**Redaktor:** Ədhəm Qulubəyov
**Filmin direktoru:** Yusif Yusifzadə
**Mahnıların mətni:** Fikrət Qoca
**Nəğmə dərsi**

**Ssenari müəllifi:** Rüstəm İbrahimbəyov
**Quruluşçu rejissor:** Gülbəniz Əzimzadə
**Quruluşçu operator:** Valeri Kərimov
**Quruluşçu rəssam:** Firəngiz Qurbanova
**Bəstəkar:** Fikrət Əmirov
**Səs operatoru:** Ələkbər Həsənzadə
**Redaktor:** İntiqam Qasımzadə
**Filmin direktoru:** Kamil Hacıyev
**Rejissor köməkçisi:** Yusif Əlizadə
### Rollarda

**Ömrün səhifələri**

Şəmsi Bədəlbəyli — telefon gözləyən adam
Fazil Salayev — Fazil
Eldəniz Zeynalov — Eldəniz
Sona Aslanova — telefon gözləyən adamın arvadı
Şamil Süleymanov — Baladadaş
Fəxri Həsənov — Fəxrəddin
Muxtar Maniyev — Muxtar
Hacıbaba Bağırov — papaqlı müştəri
Nicat Bəkirzadə — Hüseyn
Sədaqət Dadaşova
Dinarə Yusifova — Baladadaşın nişanlısı
G.Rəsulova
P.Rzazadə
İntiqam Qasımzadə
**Rəqiblər**

Fazil Salayev — Fazil
Eldəniz Zeynalov — Eldəniz
Muxtar Maniyev — Muxtar
Novruz Axundov — pivə içən
Ələsgər Məmmədoğlu — Ələsgər
Yusif Yulduz — məhəllə sakini
Nadir Əsgərov — pivə içən
Kamil Məhərrəmov — pivə içən
Bahadur Əliyev — müştəri
**Baladadaşın ilk məhəbbəti**

Şamil Süleymanov — Baladadaş
Ruhəngiz Musəvi — Sevinc
Mirvari Novruzova — Sevincin anası
Yusif Muxtarov — Sevincin nişanlısı
**Nəğmə dərsi**

Əliabbas Qədirov — ata
Fəxri Həsənov — Fəxrəddin-oğul
Elxan Ağahüseynoğlu — satıcı
### Filmi səsləndirənlər

**Ömrün səhifələri**

Səməndər Rzayev — telefon gözləyən adam (Şəmsi Bədəlbəyli) (titrlərdə yoxdur)
**Rəqiblər**

Tələt Rəhmanov — pivə içən (Novruz Axundov) (titrlərdə yoxdur)
Rasim Balayev — meyxana deyən (titrlərdə yoxdur)
**Baladadaşın ilk məhəbbəti**

Ramiz Əzizbəyli — Baladadaş (Şamil Süleymanov) (titrlərdə yoxdur)
Əliabbas Qədirov — Murad (Yusif Muxtarov) (titrlərdə yoxdur)
Xuraman Hacıyeva — Sevinc (Ruhəngiz Musəvi) (titrlərdə yoxdur)

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 220; 310.

Xarici keçidlər
---------------

* Filmi izlə